มีอาการเจ็บหน่้าอก เหนื่อย หายใจไม่ค่อยเต็มปวด เป็นมานานพอสมควร ไปหาตรวจคลื่นหัวใจก็ปกติ X-Ray ปวด ก็ปกติ ตอนนี้ทรมานมากค่ะ ไม่ทราบว่าเกิดจากอะไร อยากทราบว่าจะต้องเริ่มจากตรงไหน ตอนนี้เครียดมากค่ะ เพราะหาสาเหตุไม่เจอ
สวัสดีค่ะ อาการเจ็บหน้าอกบ่อยๆ รู้สึกเหนื่อย ทำให้หายใจไม่เต็มปอด อาจจะเกิดจาก กล้ามเนื้อบริเวณอกอักเสบ มักสัมพันธ์กับท่าทาง การขยับ มีจุดกดเจ็บชัดเจน อาจเป็นมาเรื้อรังเป็นเดือนได้แต่อาจไม่อธิบายอาการเหนื่อย สาเหตุอื่นๆเช่น โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก หรืออาจเป็นภาวะกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ซึ่งถ้าเคยพบแพทย์ และตรวจคลื่นไฟฟ้าหัวใจและเอ็กซเรย์ปอดแล้วว่าปกติ ก็น่าจะสบายใจได้ระดับหนึ่งว่าไม่ใช่โรคร้ายแรงในเบื้องต้นให้งดการทำงานหนักๆ ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง ระวังการกระทบกระแทกตรงบริเวณที่เจ็บแต่ถ้าเจ็บหน้าอกมากขึ้นเรื่อยๆ คล้ายมีของหนักมาทับ ใจสั่น หายใจแล้วเหนื่อยมาก ควรกลับไปพบแพทย์